**Отчетен доклад на читалищното настоятелство за 2021 г.,**

**Изнесен на Редовно общо годишно събрание на членовете на НЧ“Развитие-1904“ на 30.06.2022г.**

Изготвил: Светла Манолова – Председател

Докладвал: Светла Манолова – Председател

Уважаеми дами и господа, читалищни членове, самодейци, ръководители, приятели на читалището.

Знаете,че изминалите две трудни години преминаха в пандемия. Почти всички усетихме силата на болестта Ковид .Слава Богу, че днес сме тук живи и здрави и с желание да продължаваме напред в мисията ни да съхраняваме и популяризираме нашите български традиции, песни , танци .

През изминалите две години читалището ни не отстъпи от позицията си на културно-просветно средище и изпълняваше целите си въпреки забраните за събиране на хора.

При новите условия инициирахме онлайн конкурси и участия, но не преместихме дейността си в интернет. При първата вълна на коронавирус ,младежите идваха в читалището и на нас ни беше неудобно,буквално да ги гоним, като им обясняваме,че нямаме право да се събираме в името на нашето и на другите здраве, като до вчера сме ги молили и ухажвали да ни посетят.

С тези си действия ние осъзнавахме, че последствията ще са необратими,когато стане възможно възобновяването на дейностите ни, затова дебнехме всеки удобен момент ,в който да реализираме нещо със самодейците . Направихме видеоклипове на танцов клуб „Геренска вечеринка” и на женска певческа група „Въбелчанки”, с които се включихме във фолклорни конкурси и завоювахме първи места.

Реализирахме заснемането на късометражен филм, посветен на Освобождението на България „Елегия за свободата” с помощта на патриотичен клуб ”Възраждане” гр.Търговище и операторът Кольо Колев в местността „Ямата” от землището на квартал Въбел.

През лятото организирахме заснемането на друг филм, посветен на еньовската обредност в с.Малка Черковна, Антоновско.

Участвахме със съставите си в Международен фолклорен фестивал ”Море от ритми” в гр.Балчик, където отново завоювахме призови места.

**МФФ „Море от ритми” гр.Балчик**

I място ЖФГ“Въбелчанки“

II място Група за пресъздаване на обичаи

III ТК „Геренска вечеринка“

**IX Национален фолклорен конкурс ,,Заблеяло ми агънце"**

**X Конкурс за традиционна добруджанска народна песен „С песните на Калинка Вълчева“ гр.Тервел**

II място ЖФГ“Въбелчанки“

**[Национален фолклорен фестивал "Капанска китка" - Разград](https://opoznai.bg/events/view/natzionalen-folkloren-festival-kapanska-kitka-razgrad)**

I място ТК „Геренска вечеринка“

**X-ти Национален фолклорен фестивал на любителските клубове по танци „Джумалийско надиграване 2021”**

II място ТК „Геренска вечеринка“

Участията и постиженията ни , обединяват общността, защото в работата си ние винаги се опираме на местните традиции и обичаи, и с помощта на професионалисти успяваме да ги пресъздадем сценично по най-успешен начин.Обсъждаме с плам и жар успехите и градивните съвети,които ни дават членовете на експертните журита.

И по време на пандемията читалището си остана мястото,в което хората,макар и по-плахо се отбиват, да поздравят, да се информират за здравето на съкварталците си и да попитат кога ще се възобновят сбирките на самодейците , кога ще се организират празници. Библиотеката с близо 16 хиляди книги се посещава от редовни читатели, за които любовта към книжното четиво е водещо. На 28 юли 2021г.бе организирано представяне на стихосбирката "Когато думите се случват" на Милка Николова.

Ние **Осигурихме дарение от детски книги за 4 читалища** в нашата община от Сдружение „Дете на годината“ чрез кампанията „Книга за всяко дете“, в която много хора от България са дарили книга на непознато дете.От сдружението се свързаха с нас с думите: „Казаха ни хора от Търговище, че Вие сте читалището, което работи много добре с деца и справедливо ще ги разпределите“.Тези думи ни дават ориентир за нещата, които правим.Носят ни удовлетворение.

Ковид пандемията ограничи дейността на читалището и възможностите за изява на любителите самодейци, но не я преустановихме .Успяхме да реализираме летни концерти на открито и закрито с участията на Духовия оркестър и ансамбъл „Мизия” при община Търговище , местни танцови клубове и групите към читалището.Проведохме уроци по народни танци на открито, лятно кино и спортно-развлекателни мероприятия за децата от квартала.

Не успяхме да проведем традиционния конкурс „Мини мис и мистър талант Въбел”, който вече близо 15 години се очаква с нетърпение от малки и големи и , конкурс ,в който най-вече на децата от квартала за първи път се качват на сцена и казват на публиката кои са.

Пандемията провокира масово организиране от културните институции на онлайн прояви, които обхващат широки аудитории , но според мен това води до неудовлетвореност и апатия сред организаторите и участниците, поради невъзможността да се усети реакцията на публиката, на съмишлениците. Емоциите, които се пораждат от присъственото участие. Поради тази причина, ние не организирахме тази година онлайн конкурса „Моето семейство”, в който 2020 г.се включиха участници със своите рисунки ,фотографии и коледни пожелания от цялата страна , български общности извън пределите на България, защото за нас остана едно изпразнено от съдържание чувство.

Ще продължаваме бъдещите си инициативи и дейности със съзнанието, че трябва да са в реално време и място.

Давам думата на Христинка Георгиева- нашият секретар да представи Годишният план за дейностите през 2022 г.и да Ви разкаже за интересни доброволчески инициативи, които са стартирали и с помощта на читалището ще бъдат реализирани.(Ремонт и обновяване на детска площадка; Почистване и обновяване на чешмите в квартала; Почистване и поддръжка на стадион „Геренец“; и др.). И още нещо : Днес тя даде първото си интервю за радио „Шумен“, в което разказа за предстоящото хумористично шоу , което ще се проведе на 1 април